钦定古今图书集成/方舆汇编/职方典/第1383卷 > 《伏波庙记》前人
## 钦定古今图书集成/方舆汇编/职方典/第1383卷 > 《伏波庙记》前人

“汉有两伏波，皆有功德于岭南之民。前伏波，邳离路
侯也；后伏波，新息马侯也。南越自三代不曾有秦，虽
远通置吏，旋复为夷。邳离始伐灭其国，开九郡。然至
东汉，反侧二叛，海南振动，六十馀城。汉世祖初年，天
下民劳厌兵，方闭玉关，谢西域，况南荒何足以辱王
师？非新息苦战，则九郡左衽至今矣。由此论之，两伏”
波庙食于岭南均矣。古今所传，自徐闻渡海，适珠崖，
南望连山，若有若无，杳如一发耳。舣舟将渡，股栗魄
丧。海上有伏波祠，元丰中，诏封忠显王。凡济者必卜
焉：某日可济乎？必吉，然后敢济。使人信之，如度量权
衡，必不吾欺者。呜呼！非盛德孰能如此？自汉以来，珠
崖儋万，或置或否。扬雄有言：“珠崖之弃，捐之力也。否
则介鳞易我衣裳。”此言于当时可也。自五代中原，避
乱之人，多家于此，今衣冠礼乐，班班然矣，其可复言
弃乎？四州之地，以徐闻为咽喉；南北之济者，以伏波
为指南，事神其可不恭？某以罪谪儋耳三年，今获还
海北，往返皆顺风，无以答贶，乃碑而铭之曰：至险莫
测海与风，至幽不仁此鱼龙。至信可恃汉两公，寄命
一叶万仞中。自北而南洗汝胸，抚循民俗必精通。“自
南而北端汝躬，屈伸通达正直忠。生为人英没愈雄，
神虽无言我意同。”